PikniKoncert: Noreia - odpade
2023-08-09 18:00 - 19:30 (Europe/Ljubljana) | Ljubljanski grad – obrambni jarek, Grajska planota 1, Ljubljana, 1000, Slovenija
Koncert zaradi slabe vremenske napovedi odpade.
PikniKoncert je družinsko srečanje ob dobri glasbi, hrani in pijači. Je drugačna oblika preživljanja prostega časa, saj ponuja kvalitetno kulturno doživetje v prepletu s sproščenim druženjem in ekološko ozaveščenostjo.

Po uspešnih festivalskih poletjih v parku Tivoli koncerti zadnja leta potekajo na Grajski planoti, natančneje v Obrambnem jarku za obzidjem Ljubljanskega gradu. Vabimo vas, da se popoldne umaknete poletni vročini, se odpravite na Ljubljanski grad, položite odejo za piknik, se sprostite in kaj malega prigriznete ob poslušanju dobrih koncertov. Poskrbljeno bo za odlično glasbo – za glasbo z vseh koncev sveta, tradicionalne inštrumente in različne tehnike petja. Prinesite odeje in polne košare, povabite prijatelje, ne pozabite otrok, igrač in psov ter dobre energije, da bomo vsi skupaj uživali!

Noreia je petčlanska zasedba izkušenih glasbenikov, ki preigravajo tradicionalne irske, škotske in bretonske melodije, a ne na povsem tradicionalen način! V zadnjem času skupina aktivno spaja »keltsko« tradicijo s svojo lastno dediščino – slovensko ljudsko glasbo ter kreira svoje lastne kompozicije, kar ustvarja unikaten in prepoznaven zvok. Keltski ples na slovenski les!
Zasedba:
Ana Novak – violina, vokal
Anej Ivanuša – lesena flavta, piščali, bouzuki, vokal
Gašper Šinkovec – kitara, vokal
Robert Bone – klarinet, piščali, irske dude, vokal
Stanči Škarja – kontrabas
Vstop je prost!

PikniKoncert: Fed Horses + Čedahuči - akustično
2023-08-10 18:00 - 19:30 | Ljubljanski grad – obrambni jarek, Grajska planota 1, Ljubljana, 1000, Slovenija
PikniKoncert je družinsko srečanje ob dobri glasbi, hrani in pijači. Je drugačna oblika preživljanja prostega časa, saj ponuja kvalitetno kulturno doživetje v prepletu s sproščenim druženjem in ekološko ozaveščenostjo.

Po uspešnih festivalskih poletjih v parku Tivoli koncerti zadnja leta potekajo na Grajski planoti, natančneje v Obrambnem jarku za obzidjem Ljubljanskega gradu. Vabimo vas, da se popoldne umaknete poletni vročini, se odpravite na Ljubljanski grad, položite odejo za piknik, se sprostite in kaj malega prigriznete ob poslušanju dobrih koncertov. Poskrbljeno bo za odlično glasbo. Prinesite odeje in polne košare, povabite prijatelje, ne pozabite otrok, igrač in psov ter dobre energije, da bomo vsi skupaj uživali!

Dva odmevnejša slovenska glasbena kolektiva, Fed Horses in Čedahuči, ki vsak po svoje v zadnjih desetih letih raziskujeta indie-folk-rock-country žanre, sta se prepletla in povezala za skupne, bolj akustične večere. Ta projekt za zabavo včasih poimenujejo Fedahuči ali Čedahorses in nasploh so ti večeri zaradi intimnejše narave lahko zabavni, ganljivi, pa tudi pesmi včasih bolj zadanejo. Drug drugega spontano izzivajo v pesmi in jih izvajajo izmenjujoče, tako da skupaj odpojejo in odigrajo pesmi obeh skupin, kot so Jaz in nebo, Je mimo leto, Ti ne poznaš konjev, Če hočeš grem, Mlad, Geronimo, …
Zasedba:
Urša Mihevc – glas
Jure Mihevc – akustična kitara in glas
Blaž Učakar – glas, akustična kitara in klaviature
Romana Prosenc – glas
Andraž Mazi – kitara in lapsteel
Anže Žurbi – tolkala
Vstop je prost!

Pravljice na igrišču - 1. dan
2023-08-28 18:00 - 19:00 | Hiša otrok in umetnosti, Komenskega 9, Ljubljana, 1000, Slovenija
Zaradi slabe vremenske napovedi so današnje Pravljice na igrišču prestavljene v našo dvorano!
Letošnje leto prihajamo na igrišča. Igrišča so od vseh javnih prostorov najbolj otroška, saj so namenjena predvsem najmlajšim. Na igriščih se sklepajo nova prijateljstva, srečujejo stari znanci, iz otroške igre pa nastaja nešteto novih zgodb. Zato bomo s kamišibaj gledališčem v sedmi sezoni festivala zavili ravno tja in pripovedovali zgodbe o prijateljstvu, igranju, odraščanju in o drugih temah, ki so naravno prisotne na igriščih. Festival se bo odvijal na treh igriščih v Ljubljani – v Argentinskem parku (Parku slovenske reformacije), Severnem mestnem parku in pri Koseškem bajerju.
ponedeljek, 28. avgust, ob 18. uri – otroško igrišče v Argentinskem parku (Parku slovenske reformacije)
Z. Gorzicka O ŠESTIH MIŠKAH – likovna podoba, priredba in izvedba DRAGICA ROPRET ŽUMER
Ljudska ZAJČEK IN REPA – likovna podoba, priredba in izvedba VIOLETA ANĐELIĆ
Ljudska KAKO JE PUTKA KUHAVA ČAJ – likovna podoba, priredba in izvedba JOŽA ŽUNA
Avtorska: LUŽA – likovna podoba, priredba in izvedba DRAGICA ROPRET ŽUMER
O.Župančič MEHURČKI – likovna podoba, priredba in izvedba BREDA IN DARKO KOČEVAR
S.Vegri KAKO DELIMO TETE – likovna podoba, priredba in izvedba TATJANA GRABRIJAN
V primeru dežja bodo prireditve potekale v dvorani Hiše otrok in umetnosti. Morebitno prestavitev bomo objavili najkasneje uro pred dogodkom na naši spletni strani.
Vse prireditve so brezplačne.

Pravljice na igrišču - 2. dan
2023-08-29 18:00 - 19:00 | Otroško igrišče v Severnem mestnem parku, 3G77+53, Ljubljana, 1000, Slovenija
Zaradi slabe vremenske napovedi so današnje Pravljice na igrišču prestavljene v našo dvorano!
Letošnje leto prihajamo na igrišča. Igrišča so od vseh javnih prostorov najbolj otroška, saj so namenjena predvsem najmlajšim. Na igriščih se sklepajo nova prijateljstva, srečujejo stari znanci, iz otroške igre pa nastaja nešteto novih zgodb. Zato bomo s kamišibaj gledališčem v sedmi sezoni festivala zavili ravno tja in pripovedovali zgodbe o prijateljstvu, igranju, odraščanju in o drugih temah, ki so naravno prisotne na igriščih. Festival se bo odvijal na treh igriščih v Ljubljani – v Argentinskem parku (Parku slovenske reformacije), Severnem mestnem parku in pri Koseškem bajerju.
torek, 29. avgust, ob 18. uri – otroško igrišče v Severnem mestnem parku
Ljudska PRIŠLA JE MIŠKA – likovna podoba: Nina Kavzar, priredba in izvedba: BOŠTJAN ODER
A.M. Rosenthal DILEMA, KDO IMA PRAV – likovna podoba Miha Cojhter, priredba in izvedba VANJA IVA
KRETIČ, BOŠTJAN ODER
L.Kovačič FANTEK NA OBLAKU – likovna podoba :Anja Gruden, priredba in izvedba IRENA RAJH
R. Shupp RUMENO ČUDO – likovna podoba: David Arko, priredba in izvedba VANJA IVA KRETIČ
R. Kiplin KAKO JE KIT DOBIL GOLTANEC – likovna podoba:Nina Kavzar, priredba in izvedba:
BOŠTJAN ODER
V primeru dežja bodo prireditve potekale v dvorani Hiše otrok in umetnosti. Morebitno prestavitev bomo objavili najkasneje uro pred dogodkom na naši spletni strani.
Vse prireditve so brezplačne.

Pravljice na igrišču - 3. dan
2023-08-30 18:00 - 19:00 | Otroško igrišče pri Koseškem bajerju, 3F9C+C7 Ljubljana, Ljubljana, 1000, Slovenija
Letošnje leto prihajamo na igrišča. Igrišča so od vseh javnih prostorov najbolj otroška, saj so namenjena predvsem najmlajšim. Na igriščih se sklepajo nova prijateljstva, srečujejo stari znanci, iz otroške igre pa nastaja nešteto novih zgodb. Zato bomo s kamišibaj gledališčem v sedmi sezoni festivala zavili ravno tja in pripovedovali zgodbe o prijateljstvu, igranju, odraščanju in o drugih temah, ki so naravno prisotne na igriščih. Festival se bo odvijal na treh igriščih v Ljubljani – v Argentinskem parku (Parku slovenske reformacije), Severnem mestnem parku in pri Koseškem bajerju.
sreda, 30. avgust, ob 18. uri – otroško igrišče pri Koseškem bajerju
O. Župančič MUCA KUHARICA – priredba, likovna podoba in izvedba JELENA SITAR,
Japonska ljudska BRESKOV DEČEK – likovna podoba E.Futamata, izvedba JELENA SITAR
Ljudska EN MALI SLONČEK- pesmica, priredba, likovna podoba in izvedba JELENA SITAR.
Ljudska JEŽEK JANČEK – likovna podoba in glasba Jure Enelsberger, izvedba JERCA CVETKO
Ljudska SMRT IN ČEVLJAR – likovna podoba, priredba in izvedba JURE ENGELSBERGER
D. Kette KAJ SE JE ZGODILO MATIČKU – likovna podoba, priredba in izvedba MATEJA MIHALJ
V primeru dežja bodo prireditve potekale v dvorani Hiše otrok in umetnosti. Morebitno prestavitev bomo objavili najkasneje uro pred dogodkom na naši spletni strani.
Vse prireditve so brezplačne.

Lili in Bine - premiera - razprodano
2023-09-26 18:00 - 18:30 | Hiša otrok in umetnosti, Komenskega 9, Ljubljana, 1000, Slovenija
Med šolskimi počitnicami se na travniku zbere pisana druščina. Čebelicama Lili in Binetu, ki ju zagotovi vsi poznajo, se pridružijo prijatelji – pajek Pino, pikapolonica Polona, metuljčica Maja in mravlja Mija. Bine vsem pove, da se bo na gozdi jasi ustavilo potujoče gledališče in vsi hitijo, da ne zamudijo predstave. Toda nikjer ni kobilice Karlija, ki je skočil na drevo in zdaj tam sam preganja dolgčas. Ga bodo prijatelji našli in pravočasno prišli do gledališča?
Spoznajte dogodivščine znanih junakov, ki jih zagotovo poznajo vsi otroci, še posebej tisti, ki že hodijo v šolo. Z zgodbami in situacijami se lahko poistovetijo vsi gledalci, saj govorijo tako o prijetnih stvareh, kot so prijateljstvo, praznovanja in skupno preživljanje časa, kot tudi o manj prijetnih, o strahovih, dolgčasu in osamljenosti. Lutkovna predstava Lili in Bine nastaja po likih iz učbeniške serije založbe Rokus Klett.
Produkcija: Lutkovno gledališče FRU-FRU in založba Rokus Klett
Za otroke od 4. leta dalje, brezplačno, obvezne rezervacije vstopnic, 35′

Lili in Bine
2023-09-27 18:00 - 18:30 | Hiša otrok in umetnosti, Komenskega 9, Ljubljana, 1000, Slovenija

Grdi raček - VNLG
2023-09-28 17:00 - 17:30 | Hiša otrok in umetnosti, Komenskega 9, Ljubljana, 1000, Slovenija
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V drugi izdaji bomo predstavili predstave, ki so nastale v produkciji neodvisnih lutkovnih gledališč iz cele Slovenije. V štirih dneh se bodo zvrstile predstave za otroke in odrasle, vse predstave pa so brezplačne.
Grdi raček
Lutkovna predstava po literarni predlogi pravljice o Grdem račku je zgodba o labodu, ki ga zaradi telesne drugačnost nihče ne ceni dokler je mladič, čeprav s svojo življenjsko držo ves čas dokazuje, da je vreden ljubezni in pozornosti, celo bolj kot tisti, ki so se mu posmehujejo in se iz njega norčujejo. Grdi raček je kot mladič majhen in šibak, prepuščen na milost in nemilost življenjskim okoliščinam. Usoda ga potiska iz nevarnosti v nevarnost. Nima podpore sorodnikov in prijateljev, a se s svojim neomajnim upanjem in voljo do sprejetosti vedno znova rešuje iz težav. Vsak se je že kdaj počutil zasmehovan, zapostavljen in nesprejet, žalosten in nemočen. In to so tudi vrata za identifikacijo z glavnim protagonistom. Pravljica nam optimistično sporoča, da se bo na koncu vse uredilo in da vsakdo lahko najde svojo mesto pod soncem, le obupati ne smemo.
Pravljico H. Ch. Andersena priredil Andrej Adamek, produkcija Lutkovno gledališče Tri, Lutkovna skupina Bobek, Zveza ustvarjalnih društev Kranj; režiser, avtor glasbe: Andrej Adamek; scena: Andrej Adamek (les), Ksenija Ponikvar (pletenine); lutke: Mateja Šušteršič, Ksenija Ponikvar; igrajo: Ksenija Ponikvar, Mateja Šušteršič, Andrej Adamek
Za otroke od 3. leta dalje, 35′, brezplačno*, obvezne rezervacije vstopnic
*namesto vstopnine vas naprošamo, da humanitarnim organizacijam pošljete SMS donacijo za pomoč prizadetim v neurjih in poplavah

Prigoda s kontrabasom - VNLG
2023-09-28 20:00 - 20:30 | Hiša otrok in umetnosti, Komenskega 9, Ljubljana, 1000, Slovenija
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V drugi izdaji bomo predstavili predstave, ki so nastale v produkciji neodvisnih lutkovnih gledališč iz cele Slovenije. V štirih dneh se bodo zvrstile predstave za otroke in odrasle, vse predstave pa so brezplačne.
Prigoda s kontrabasom

A. P. Čehov d.o.o prodajamo: prigode, naključja in slučaje. Samo danes za vas: Prigodo s kontrabasom. Dve duši, oblečeni in slečeni, suhi in mokri se srečata. Kaj je med suhim in mokrim, med oblečenim in slečenim, med dnevom in nočjo? Kaj se zgodi pod mostom, kjer zvoki kontrabasa ostajajo za zmeraj! Če nas ni, prigode ni.
idejna zasnova in produkcija: Renata Kalemba; režija: Barbara Bulatović; lutke in scena: Primož Seliškar, Barbara Bulatović; glasba: Thierno Dallo; igrajo: Eva Zibler, Oton Korošec, Renata Kalemba; produkcija: Gledališče UŠ lutke, Društvo MismoNismo, Društvo lutkovnih ustvarjalcev
Za odrasle in mladino od 15. leta dalje, 40′, brezplačno*, obvezne rezervacije vstopnic
*namesto vstopnine vas naprošamo, da humanitarnim organizacijam pošljete SMS donacijo za pomoč prizadetim v neurjih in poplavah

Mamin zmaj - VNLG - razprodano
2023-09-29 10:00 - 10:30 | Hiša otrok in umetnosti, Komenskega 9, Ljubljana, 1000, Slovenija
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V drugi izdaji bomo predstavili predstave, ki so nastale v produkciji neodvisnih lutkovnih gledališč iz cele Slovenije. V štirih dneh se bodo zvrstile predstave za otroke in odrasle, vse predstave pa so brezplačne.
Mamin zmaj

V predstavi, ki je nastala po istoimenski slikanici estonske avtorice Piret Jaaks, spoznamo deklico in njeno mamo. Deklici se zdi, da je njena mama posebna, ker v njej živi zmaj. Zmaju ni všeč, ko deklica popacka kavč z marmelado, razbije skodelico ali razreže mamino novo obleko. Takrat se zmaj jezi ter bruha ogenj. Mamo pa zato močno peče v trebuhu in na glas kriči. A vendar mama pravi, da se je svojega zmaja že malo naveličala in da ga bosta, ko bo deklica tako velika kot ona, skupaj spustili in poslali na luno.
Zmaj je v predstavi predstavljen kot metafora za jezo. Z metaforami se približamo otroškemu doživljanju, saj z njimi abstraktne teme prikažemo skozi zgodbo in ne z analitičnim, odraslim razmišljanjem. Prikaz jeze skozi lik zmaja otroku na nevsiljiv način predstavi, da so čustva del življenja vseh, tudi odraslih. In sami smo odgovorni, kako s svojimi zmaji sobivamo. Gre za lutkovno formo za eno igralko in glasbenico, ki v živo spremlja dogajanje.
Zgodba: Piret Jaaks; režija in idejna zasnova: Katja Povše; dramaturgija: Anže Virant; likovna podoba: Špela Trobec; glasba: Tea Vidmar; kostumografija in izdelava lutk: Iztok Hrga; zasnova lutk in 3D tisk: Marjan Kunaver; 3D tisk: Aleksander Andželović; izdelava scenografije: Gorazd Rajh; barvanje scenografije: Alevtina Ainutdinova; dramatizacija narejena po prevodu: Julija Potrč Šavli; igra in animacija: Ana Špik Jakin; izvedba glasbe v živo: Tea Vidmar; produkcija: Hiša otrok in umetnosti in Lutkovno gledališče FRU-FRU
Za otroke od 3. leta dalje, 35′, brezplačno*, obvezne rezervacije vstopnic
*namesto vstopnine vas naprošamo, da humanitarnim organizacijam pošljete SMS donacijo za pomoč prizadetim v neurjih in poplavah

Deklica in kapitan - VNLG
2023-09-29 17:00 - 17:30 | Hiša otrok in umetnosti, Komenskega 9, Ljubljana, 1000, Slovenija
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V drugi izdaji bomo predstavili predstave, ki so nastale v produkciji neodvisnih lutkovnih gledališč iz cele Slovenije. V štirih dneh se bodo zvrstile predstave za otroke in odrasle, vse predstave pa so brezplačne.
Deklica in kapitan

Dva slikopleskarja imata nalogo, da prebelita gledališče. A med njunim delom, gredo stvari čisto v svojo
smer. Pleskarski valjček in čopič postaneta lutki in dolgočasna »malarija » oživi. Kaj se zgodi z deklico
Čopko in Kapitanom Valčkom, ko njuna papirnata barčica potone? Predstava z okoljevarstvenim
pozivom, ko otroci odločijo o končnem razpletu predstave.
Idejna zasnova, tekst, izdelava lutk in scenografije, režija, igra in animacija: Iuna Ornik, Uroš Potočnik;
zvočna oprema predstave: Uroš Potočnik; produkcija: Lutkovno gledališče Lalanit, Gledališče za Luno, Dom kulture Kamnik
Za otroke od 3. leta dalje, 35′, brezplačno*, obvezne rezervacije vstopnic
*namesto vstopnine vas naprošamo, da humanitarnim organizacijam pošljete SMS donacijo za pomoč prizadetim v neurjih in poplavah

Kuharica Micka - VNLG
2023-09-29 21:00 - 21:30 | Hiša otrok in umetnosti, Komenskega 9, Ljubljana, 1000, Slovenija
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V drugi izdaji bomo predstavili predstave, ki so nastale v produkciji neodvisnih lutkovnih gledališč iz cele Slovenije. V štirih dneh se bodo zvrstile predstave za otroke in odrasle, vse predstave pa so brezplačne.
Kuharica Micka

Kuharica Micka je prizor iz grotesknega lutkovnega kabareta Luknja, ki temelji na Carrollovi Alici v čudežni deželi. Leta 2008 je bil to režiserski prvenec Matije Solceta v Lutkovnem gledališču Ljubljana. 10 let po umiku z repertoarja se Kuharica Micka vrača z animatorjem Miho Arhom kot objektna gledališka kompozicija Teatra Matita. Na lep poletni dan Kuharica Micka peče piškote za srčno kraljico, otrok, ki ga varuje, pa njeno delo še bolj popestri.
Režija: Matija Solce; likovna podoba: Maríanna Stránská; igra in animacija: Miha Arh; produkcija: Gledališče Matita
Za odrasle in mladino od 15. leta dalje, 15′, brezplačno*, obvezne rezervacije vstopnic
*namesto vstopnine vas naprošamo, da humanitarnim organizacijam pošljete SMS donacijo za pomoč prizadetim v neurjih in poplavah

Gozdovilimo! - VNLG
2023-09-30 10:00 - 11:00
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V drugi izdaji bomo predstavili predstave, ki so nastale v produkciji neodvisnih lutkovnih gledališč iz cele Slovenije. V štirih dneh se bodo zvrstile predstave za otroke in odrasle, vse predstave pa so brezplačne.
Gozdovilimo!
Pod zemljo, med prepletenimi koreninami, dan za nočjo marljivo garajo glive. Za svoje ljubo drevo skrbi Gozdovilčica, kadar se ravno ne občuduje v zrcalu ali ne prepira s Staro Grčo. Tako pod zemljo kot na svetlem v krošnji je vse v ravnovesju, dokler … dokler radovedna gliva Gufi ne odkrije, da obstaja še kaj drugega kot garanje. Vse se postavi na glavo, ko tudi glive začnejo zahtevati drevesne lepote zase. Bo drevo sploh še lahko dom vseh, ko Stara Grča zaradi gozdoviljenja sploh ne more več spati, ko jih napade plesen in se Gozdovilčici od panike skoraj meša, za povrh pa se bliskovito prikažejo še zagnani strupki. Bodo stvari šle tako daleč, da bo celo vsega vajena Stara Grča izgubila potrpljenje?
Avtorica besedila: Luna J. Šribar; režiserka: Katja Povše; avtor likovne podobe: Samo; avtorica glasbe: Mateja Starič; lutkovna tehnologa in izdelovalca lutk: Žiga Lebar, Iztok Hrga; izdelava scenografije: Jos-Jože Zajc; kostumograf: Iztok Hrga; igra in animacija: Tina Oman; producent: Društvo lutkovnih ustvarjalcev
Za otroke od 4. leta dalje, 30′, brezplačno*, obvezne rezervacije vstopnic
*namesto vstopnine vas naprošamo, da humanitarnim organizacijam pošljete SMS donacijo za pomoč prizadetim v neurjih in poplavah

Čebula - VNLG
2023-09-30 11:30 - 12:00 | Hiša otrok in umetnosti, Komenskega 9, Ljubljana, 1000, Slovenija
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V drugi izdaji bomo predstavili predstave, ki so nastale v produkciji neodvisnih lutkovnih gledališč iz cele Slovenije. V štirih dneh se bodo zvrstile predstave za otroke in odrasle, vse predstave pa so brezplačne.
Čebula
Čebula je lutkovno igrana predstava za najmlajše. Igralka in animatorka poleg lutk animira tudi pravo sadje in zelenjavo. Gre za mešanico domišljije in realizma prežetega z okusi francoske kuhinje. Starko piči osa, osa prinese čebulo, bolečina popusti, starka poje čebulo… in tako z vedno večjim tempom predstava teče vse do vrhunca predstave – veličastne francoske čebulne juhe.
Režija: Lea Menard; besedila songov: Kim Komljanec; glasba: Metod Banko in Miha Klemenčič; izdelava lutke: Mateja Šušteršič; tonski mojster: Miha Klemenčič; scena in kostumi: Lea Menard; igra in animacija: Lea Menard; produkcija: Lea Menard, KUD Baobab
Za otroke od 3. leta dalje, 35′, brezplačno*, obvezne rezervacije vstopnic
*namesto vstopnine vas naprošamo, da humanitarnim organizacijam pošljete SMS donacijo za pomoč prizadetim v neurjih in poplavah

Štorkljica Minca Binca dobi bratca - VNLG
2023-09-30 17:00 - 17:30 | Hiša otrok in umetnosti, Komenskega 9, Ljubljana, 1000, Slovenija
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V drugi izdaji bomo predstavili predstave, ki so nastale v produkciji neodvisnih lutkovnih gledališč iz cele Slovenije. V štirih dneh se bodo zvrstile predstave za otroke in odrasle, vse predstave pa so brezplačne.
Štorkljica Minca Binca dobi bratca
Pravljica o štorkljici Binci Minci je pripoved o družini, ki se bo čez nekaj mesecev povečala. A vesela novica Binco Minco prestraši. Namesto sončnega nasmeha jo zagrne sivi oblak skrbi. Debele solze ji tečejo po licih in med hlipanjem komaj uspe povedati mamici in očku, kaj jo tako zelo skrbi… A kot se za pravljico spodobi, je konec srečen. Saj je prave ljubezni za vse vedno dovolj. Topel objem staršev pa lahko dela čudeže.
Režija, dramaturgija in priredba besedila: Žiga Sedmak; kostumografija in izdelava lutk: Bojan Vister; Igra: Kaja Jordan; Produkcija: ŠKUC gledališče, Šentjakobsko gledališče Ljubljana
Za otroke od 2. leta dalje, 35′, brezplačno*, obvezne rezervacije vstopnic
*namesto vstopnine vas naprošamo, da humanitarnim organizacijam pošljete SMS donacijo za pomoč prizadetim v neurjih in poplavah

Via matti/Ulica norcev - VNLG
2023-09-30 20:00 - 21:00 | Hiša otrok in umetnosti, Komenskega 9, Ljubljana, 1000, Slovenija
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V drugi izdaji bomo predstavili predstave, ki so nastale v produkciji neodvisnih lutkovnih gledališč iz cele Slovenije. V štirih dneh se bodo zvrstile predstave za otroke in odrasle, vse predstave pa so brezplačne.
Via matti

Stojko? On je moj sosed. Živi v vasici na vrhu hriba. V tej vasici so hiške postavljene iz kamna in uličice med njimi so izjemno ozke. Ta vasica ima bogato tradicijo postavljanja jaslic pred hiškami. Naloga turistov je, da poiščejo prav vse jaslice v vasici. Za nagrado sodelujejo v žrebanju za večerjo za dva, v vaški gostilnici na ulici Via Matti. Stojko tam kelnari. Ampak njega ni tukaj, jaz pa sem in nujno rabim kavo, rezino pršuta in požirek terana. Njega ni tukaj in meni gre to blazno na živce in to je šele prva domina v neskončni vrsti stvari, ki bi jih bilo nujno spremeniti, da mi ne bi eksplodirala glava. Ta se že podira in komaj čaka, da za sabo poruši še vse ostale. Dobrodošli v viharju mojih sinaptičnih povezav. Dobrodošli na ulici norcev.
Navdih za predstavo je prišel iz norosti resničnega življenja; iz kraja z ulico Via Matti, na kateri so včasih živeli norci. Lokalni vinar jih je velikodušno zalagal z vinom, kar jih je tako podkurilo, da so se po ulici podili in lovili, ostali prebivalci pa so sloneli na oknih in se zabavali. Monodrama analizira razliko med »češko, slovaško in štajersko norostjo«, pa tudi »bipolarnost med kraškim teranom, aperolom in špricerjem«. Prav tako bi lahko rekli, da gre za »uvod v štajersko jogo«.
Igralec: Tilen Kožamelj; režiser: Zoran Petrovič; dramaturg: Marek Turošík; scenograf in avtor svetlobne podobe: David Orešič; izdelovalci scene: Marko Golnar, Nejc Birsa, Borut Žvorc; tehnika: Borut Žvorc, Andrej Firm; produkcija: Moment, GT22

Za odrasle in maldino od 15. leta dalje, 40′, brezplačno*, obvezne rezervacije vstopnic
*namesto vstopnine vas naprošamo, da humanitarnim organizacijam pošljete SMS donacijo za pomoč prizadetim v neurjih in poplavah

Rdeča kapica - VNLG
2023-10-01 10:00 - 10:30 | Hiša otrok in umetnosti, Komenskega 9, Ljubljana, 1000, Slovenija
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V drugi izdaji bomo predstavili predstave, ki so nastale v produkciji neodvisnih lutkovnih gledališč iz cele Slovenije. V štirih dneh se bodo zvrstile predstave za otroke in odrasle, vse predstave pa so brezplačne.
Rdeča kapica
V Grimovi Rdeči kapici nastopata dva para iz lesa izrezljanih lutk, med katerimi je prav volk velika zvezda predstave. Bogato obarvana scena, ki se večkrat menja, je narejena iz starega lesenega kovčka. Predstava je polna nepričakovanih presenečenj, zasukov, humornih situacij ter veliko muzike v živo. Otroci v Rdeči kapici živo sodelujejo in ji pomagajo do srečnega konca.
Režija: Jelena Sitar Cvetko, Igor Cvetko; dramaturgija in songi: Jelena Sitar; likovna podoba in tehnologija: Igor Cvetko; lesene glavice: Zlatko Bastašić; nastopata: Urška Cvetko, Andraž Jug; produkcija: Gledališče Zapik
Za otroke od 3. leta dalje, 30′, brezplačno*, obvezne rezervacije vstopnic
*namesto vstopnine vas naprošamo, da humanitarnim organizacijam pošljete SMS donacijo za pomoč prizadetim v neurjih in poplavah

Ves svet je marmelada - VNLG
2023-10-01 16:00 - 16:30 | Hiša otrok in umetnosti, Komenskega 9, Ljubljana, 1000, Slovenija
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V drugi izdaji bomo predstavili predstave, ki so nastale v produkciji neodvisnih lutkovnih gledališč iz cele Slovenije. V štirih dneh se bodo zvrstile predstave za otroke in odrasle, vse predstave pa so brezplačne.
Ves svet je marmelada
Gospodična Bazilika tudi v novi predstavi potuje po svetu in nabira sveže zgodbe. A tokrat vse ne gre po načrtu. Ko izstopi na postaji ugotovi, da je izgubila vso svojo prtljago! Nikjer ni njenih kovčkov, polnih lutk in zgodb, ni njenega dežnika in najhujše – ne najde svoje krave Liske. Ko izgubo prijavi na okencu za izgubljeno prtljago, jo tam pričaka velik lesen zaboj. Čeprav zatrjuje, da gre za pomoto, saj je na zaboju napis MARMELADA, jo vseeno premaga sladkosnedost. Ko zaboj končno odpre, v njem najde čudne stvari – vlak in železniško postajo, hišico, iz katere diši po krofih, lampijon, Margot in Friderika ter seveda marmelado. Bazilika kar na lepem pade v pravljični svet, ki ga je zapisal Peter Svetina v zgodbi Debela pekovka.
zgodba: Peter Svetina; ideja, režija, igra animacija: Katja Povše; likovna podoba: Katja Povše; dramaturgija: Anže Virant; oblikovanje scene in lutk, tehnologija in izdelava: Žiga Lebar; oblikovanje kostumov lutk in izdelava: Iztok Hrga; avtorica glasbe in izvajalka: Jelena Ždrale; glasbeni svetovalec, producent in izvajalec glasbe: Nino de Gleria; oblikovanje kostuma Bazilike: Eva Jakopič; fotografije in video: Matej Povše; za pomoč hvala tudi Petru Svetini, Igorju Vuku, Špeli Trobec, Gregorju Zemljiču; produkcija: Pripovedno gledališče gdč. Bazilike; koprodukcija: Hiša otrok in umetnosti
Za otroke od 4. leta dalje, 30′, brezplačno*, obvezne rezervacije vstopnic
*namesto vstopnine vas naprošamo, da humanitarnim organizacijam pošljete SMS donacijo za pomoč prizadetim v neurjih in poplavah

Aritmija & Zamea - VNLG
2023-10-01 18:00 - 19:00 | Hiša otrok in umetnosti, Komenskega 9, Ljubljana, 1000, Slovenija
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V drugi izdaji bomo predstavili predstave, ki so nastale v produkciji neodvisnih lutkovnih gledališč iz cele Slovenije. V štirih dneh se bodo zvrstile predstave za otroke in odrasle, vse predstave pa so brezplačne.
Aritmija & Zamea
Mednarodni glasbeni projekt Aritmija feat. Sabiha Khan in Vinayak Netke se je začel
poleti 2016, ko je kitarski dvojec Aritmija k sodelovanju povabil vrhunska glasbenika iz
indijskega Mumbaja, vokalistko Sabiho Khan in Vinayaka Netkeja, virtuoza na indijskem tolkalu
tabla. Kar se je začelo kot enkratni koncertni projekt, ki je presegel pričakovanja prvega
glasbenega srečanja, se je razvilo v stalno glasbeno sodelovanje slovenskih in indijskih
glasbenikov z več kot 70 koncerti v Indiji in Evropi. Projekt izvaja predvsem lastne avtorske
skladbe v world-music stilu, z elementi balkanske ljudske glasbe, rocka, flamenka, klasične
glasbe, jazza ter bogate indijske glasbene dediščine. S svojim energičnim, a hkrati prefinjenim
zvokom, indijska glasbenika odlično nadgrajujeta Aritmijin prepoznavni izraz v mogočno
glasbeno zlitje. Zasedba je do zdaj izvedla že 4 turneje po Indiji (2016, januar 2018, december 2018,
2022), v sklopu katerih je nastopila na mednarodnih festivalih in uglednih kulturnih prizoriščih
od New Delhija in Jaipurja na severu, preko Mumbaja do Bangaloreja, Mysoreja in Ootyja na
jugu subkontinenta. V Evropi je skupina do zdaj izvedla že 3 turneje (2017, 2018 in 2019), med
katerimi je obiskala festivalska in dvoranska prizorišča v Švici, Franciji, Italiji, Avstriji in Sloveniji.
Člani zasedbe:
Tilen Stepišnik – klasična in akustična kitara
Šemsudin Dino Džopa – klasična in akustična kitara
Sabiha Khan – glas
Vinayak Netke – tabla
Za vse starosti, 60′, brezplačno, rezervacije niso potrebne

Lili in Bine
2023-10-07 10:00 - 10:30 | Hiša otrok in umetnosti, Komenskega 9, Ljubljana, 1000, Slovenija
Med šolskimi počitnicami se na travniku zbere pisana druščina. Čebelicama Lili in Binetu, ki ju zagotovi vsi poznajo, se pridružijo prijatelji – pajek Pino, pikapolonica Polona, metuljčica Maja in mravlja Mija. Bine vsem pove, da se bo na gozdi jasi ustavilo potujoče gledališče in vsi hitijo, da ne zamudijo predstave. Toda nikjer ni kobilice Karlija, ki je skočil na drevo in zdaj tam sam preganja dolgčas. Ga bodo prijatelji našli in pravočasno prišli do gledališča?
Spoznajte dogodivščine znanih junakov, ki jih zagotovo poznajo vsi otroci, še posebej tisti, ki že hodijo v šolo. Z zgodbami in situacijami se lahko poistovetijo vsi gledalci, saj govorijo tako o prijetnih stvareh, kot so prijateljstvo, praznovanja in skupno preživljanje časa, kot tudi o manj prijetnih, o strahovih, dolgčasu in osamljenosti. Lutkovna predstava Lili in Bine nastaja po likih iz učbeniške serije založbe Rokus Klett.
Produkcija: Lutkovno gledališče FRU-FRU in založba Rokus Klett
Za otroke od 4. leta dalje, 4€ /6€, obvezne rezervacije vstopnic, 35′

Za petimi gorami
2023-10-14 10:00 - 11:00 | Hiša otrok in umetnosti, Komenskega 9, Ljubljana, 1000, Slovenija
Vsi radi potujemo, tako otroci kot odrasli. Na potovanje se lahko odpravimo z avtom, vlakom, ladjo, peš … Pa ste že kdaj potovali samo na preprogi domišljije, s katero ste poleteli na drug konec sveta? Ste kdaj odprli kovček, poln neznanih predmetov, spominkov in razglednic, ki so vas ponesli na neznane kraje?
Za petimi gorami je doživljajska avanturistična predstava, ki nas bo popeljala na vznemirljivo potovanje in odkrivanje skritih kotičkov sveta. V izkustveni predstavi se tokrat posvečamo različnim kulturam v različnih ekoregijah, ki generirajo različne zgodbe in odpirajo svet medkulturnih dialogov.
Za otroke od 4. leta dalje, 50′, 5€ /7€, obvezne rezervacije vstopnic in copati

Rumena pika na nebu - razprodano
2023-10-21 10:00 - 10:30, 2023-12-02 10:00 - 10:30 | Hiša otrok in umetnosti, Komenskega 9, Ljubljana, 1000, Slovenija
Rumena pika na nebu je včasih čisto majhna, spet drugič ogromna zlata krogla. Enkrat njen odsev blešči v oči, spet drugič se skriva za oblaki. Interaktivna plesno-vizualno-taktilna predstava za vse ljudi pod soncem od enega leta starosti dalje na nežen, estetski in gibalni način povabi najmlajše, da skupaj s spremljevalci prvič izkusijo uprizoritveno umetnost in se prepustijo, da jih pobožajo žarki prepleta ustvarjalnosti.
produkcija: ODPRTI PREDALI, Hiša otrok in umetnosti, Zavod Carnica
Za otroke od 10. meseca do 3. leta, 30′, 5 €/7 €, obvezne rezervacije vstopnic in copati

Srce in popek - razprodano
2023-10-28 10:00 - 10:30, 2023-10-28 11:30 - 12:00 | Hiša otrok in umetnosti, Komenskega 9, Ljubljana, 1000, Slovenija
Moje telo je moj dom! Vstopili boste lahko v čarobni svet človeškega telesa in se načudili, kako čisto čisto majčkeni smo bili in koliko smo že zrastli. Morda veste, kam potuje hrana, ki jo pojemo? Kaj je tisto nevidno okoli nas, ki tako lepo diši? Kaj premika moje telo, zakaj lahko tečem, skačem in se kotalim? Ves čas me spremlja prijeten zvok du-dum, du-dum, du-dum. Veste, kaj je to? In kako zelo mi je prijetno, če me kdo poboža. Le kdo pripoveduje vse te zgodbe v moji glavi? Pridružite se zdravnicama dr. Krasti in dr. Koži na popotovanju v notranjost človeškega telesa. Nataknite si zdravniške čepice in copate ter postanite njuni pomočniki.
Otroci, pa seveda tudi odrasli, se neredko sprašujejo o procesih v svojem telesu. Doživljajska predstava Srce in popek, združena v interaktivno razstavo in učno pot, vam bo razkrila skrivnostni in zabavni svet telesnih organov ter njihovih funkcij.
Produkcija: AEIOU gledališče in Hiša otrok in umetnosti
Za otroke od 3. leta dalje, 45′, 5 €/7 €, obvezne rezervacije vstopnic

Dolina nespečnosti
2023-11-03 19:00 - 20:00 | Hiša otrok in umetnosti, Komenskega 9, Ljubljana, 1000, Slovenija
Spati ali ne spati je vprašanje, ki si ga zastavlja sodobna oseba. Naša potreba po spancu in sanjah je eksistencialnega in esencialnega pomena. Brez spanja in sanjanja tudi budnega ni. V predstavi spremljamo omotično protagonistko, ki skuša zaspati pa ji to nikakor ne uspe. Kombinacija fizično/vizualnega gledališča pričara surealno popotovanje, ki ga ni moč zlahka ustaviti.
Dolina nespečnosti je nastala kot odziv na eno najbolj neprepoznanih in nevarnih pandemij sodobnega časa – pandemiji izgube REM (rapid eye movement) spanca.
Produkcija: Inan Sven Du Swami, samozaposlen v kulturi.
Projekt je finančno podprla mestna občina Ljubljana.
Za mladino in odrasle 15+, 50′, brezplačno, obvezne rezervacije vstopnic

Ples s soncem
2023-11-11 10:00 - 10:30 | Hiša otrok in umetnosti, Komenskega 9, Ljubljana, 1000, Slovenija
Edinstveno giblano popotovanje RUMENE PIKE NA NEBU, ki je včasih čisto majhna, spet drugič ogromna krogla, enkrat nam njen odsev blešči v oči, spet tretjič se skriva za oblaki. Serija delavnic je namenjena mamicam z dojenčki, da s svojim Soncem izkusijo prve gibe ob zvokih, glasbi, pesmimi, risanjem, z različnimi prostorskimi estetikami, taktilnimi predmeti,… in na ta način preživijo kvaliteten čas s svojim dojenčkom. Ples naj bi v prvi vrsti nudil predvsem sprostitev, a spodbuja tudi ustvarjalnost, razvija osebnost in krepi pozitivno samopodobo.
Vsebinsko se bodo delavnice nanašale na izbrano tematiko – sonce. Odkrivali bomo naše male sončke, raziskovali različne žarke v nas, kar nas bodo popeljalo na gibalno izkušnjo.
Delavnice vodi Ajda Tomazin, koreografija in oblikovalka, od nedavnega tudi mamica. Z delavnico želi predati svoje umetniške prakse v namen vzpostavljanja varnega, zanimivega in mamicam prijaznega prostora za gibalno izražanje.
Delavnice so namenjene umetniški izkušnji dojenčka in spremljevalca in niso namenjene za obravnavo gibalnega razvoja dojenčka.
Za otroke od 10. meseca do 3. leta, 35′, 5 €/ 7 €, obvezne rezervacije vstopnic in copati

Glava dol - noge gor!
2023-11-18 10:00 - 10:30 | Hiša otrok in umetnosti, Komenskega 9, Ljubljana, 1000, Slovenija
Predstava o vsakodnevnih opravilih in dogodivščinah cirkuške družine: Očka Klovna, Mamice Čarodejke in Bubuja Akrobata. Razburljiv družinski vsakdan na gledališkem odru – od jutranjega prebujanja, oblačenja, prvih Bubujevih dosežkov, odhoda v varstvo, igre, akrobacij, do nočnega sna. Ekspresivno izražena različna razpoloženja vas na neobičajen način popeljejo skozi dnevne rutine.
Predstava je vsebinsko, zvočno in likovno povsem prilagojena psihološki in fiziološki stopnji razvoja dojenčkov in malčkov. V nastanek predstave je bila vključena otroška psihologinja. Predstava se odigra neposredno pred in med mladimi gledalci, ki sedijo na tleh, v skupnem prostoru z igralkama. Predstava je interaktivna in spodbuja malčke k sodelovanju.
Produkcija: AEIOU gledališče, H’art, Zavod za umetnost, Društvo lutkovnih ustvarjalcev
Za otroke od 6. meseca dalje, 40′, 5 €/7 €, obvezni copati in rezervacije vstopnic

Hišica iz kock
2023-11-25 10:00 - 10:30 | Hiša otrok in umetnosti, Komenskega 9, Ljubljana, 1000, Slovenija
V sobi sta sestri. Starejša vadi violino, mlajša, Jelka, pa jo neprestano moti z željo po skupni igri. In ko Jelka zgradi svojo hišico iz kock, starejša sestra sprejme njeno igro in skupaj se podata v čudovit pravljični svet, kjer na stenah hišice živijo mačka, kokoš in dimnikar. Ko pa sosedov pes, ki se je v nevihti strgal z verige, podre hišico, se Jelka odpravi na dolgo pot v iskanju nekoga, ki ji bo prišil dimnikarjev gumb na obleko. Saj gumb prinaša srečo in brez sreče se hišice ne da postaviti nazaj.
Predstava Hišica iz kock je nastala po motivih istoimenske pravljice Ele Peroci. Čeprav skoraj brez besed črpa navdih iz simbolov in misli, ki jih je Ela Peroci zapisala pred skoraj sedemdesetimi leti. Zgodba, ki govori o prijateljstvu, nesreči in pomoči prijateljev in neznancev je danes posebej aktualna. Preplet žive glasbe, giba in sodobnih lutkovnih tehnik vzpostavljajo intimno gledališko doživetje.
Produkcija: Hiša otrok in umetnosti in Lutkovno gledališče Fru-Fru

Za otroke od 3. leta dalje, 30′, 5 €/7 €, obvezne rezervacije vstopnic

Rumena pika na nebu - odpovedano
2023-12-02 17:00 - 17:30 | Hiša otrok in umetnosti, Komenskega 9, Ljubljana, 1000, Slovenija
Zaradi tehničnih težav je predstava žal odpovedana.
Rumena pika na nebu je včasih čisto majhna, spet drugič ogromna zlata krogla. Enkrat njen odsev blešči v oči, spet drugič se skriva za oblaki. Interaktivna plesno-vizualno-taktilna predstava za vse ljudi pod soncem od enega leta starosti dalje na nežen, estetski in gibalni način povabi najmlajše, da skupaj s spremljevalci prvič izkusijo uprizoritveno umetnost in se prepustijo, da jih pobožajo žarki prepleta ustvarjalnosti.
Produkcija: ODPRTI PREDALI, Hiša otrok in umetnosti, Zavod Carnica
Za otroke od 10. meseca do 3. leta, 30′, 5 €/7 €, obvezne rezervacije vstopnic in copati
